6.4.2022
DA
Den Europæiske Unions Tidende
C 152/13
Det Europæiske Økonomiske og Sociale Udvalgs udtalelse om »selskabsbeskatningens rolle inden for virksomhedsledelse« (initiativudtalelse) (2022/C 152/03)
Ordfører: Krister ANDERSSON
Plenarforsamlingens beslutning
25.3.2021
Retsgrundlag
Forretningsordenens artikel 32, stk.
2 Initiativudtalelse Resolution
Kompetence
Sektionen for Den Økonomiske og Monetære Union og Økonomisk og Social Samhørighed
Vedtaget i sektionen
23.11.2021
Vedtaget på plenarforsamlingen
8.12.2021
Plenarforsamling
nr. 565
Resultat af afstemningen (for/imod/hverken for eller imod)
223/4/11
1.
Konklusioner og anbefalinger 1.1.
EØSU mener, at den private sektors reaktion på genopretningsplanen og NextGenerationEU vil være afgørende for at skabe og realisere en grønnere og digitaliseret økonomi på effektiv vis.
De offentlige politikker bør derfor omfatte passende incitamenter.
De økonomiske politikker, især skattepolitikkerne og de politikker, der vedrører virksomhedsledelse, bør sikre en effektiv beslutningsproces og en effektiv fordeling af ressourcerne, der fremmer opfyldelsen af de sociale mål. 1.2.
EØSU vurderer, at der er behov for at finde en løsning på skævvridningen mellem gælds- og egenkapitalfinansiering i beskatningen, hvis der skal skabes en bæredygtig grøn og digitaliseret økonomi. 1.3.
EØSU opfordrer indtrængende medlemsstaterne til at gøre deres skattesystemer mere neutrale med hensyn til gældsog egenkapitalfinansiering.
Dette vil tilskynde til diversificering af finansieringskilderne og gøre den europæiske økonomi mere modstandsdygtig. 1.4.
EØSU glæder sig over, at Kommissionen har taget initiativ til at foreslå foranstaltninger, der skal imødegå den gældsfremmende virkning i selskabsskattesystemerne inden første kvartal 2022. 1.5.
EØSU understreger, at et velfungerende kapitalmarked har stor betydning for nye virksomheder og for investorer, der søger grønnere og digitaliserede investeringsmuligheder.
EØSU opfordrer derfor til, at der tages yderligere skridt til fuldførelse af kapitalmarkedsunionen. 1.6.
Investeringer i ny grøn teknologi opfattes som meget risikable, og der bliver derfor ofte anvendt egenkapitalfi­ nansiering.
Udbyttebetalinger bidrager til at øge likviditeten på markedet — også selvom de måske kan betragtes som alt for kortsigtede — og er en vigtig kilde til finansiering. 1.7.
EØSU mener, at kapitalmarkederne og private midler kan spille en meget vigtig rolle, når det drejer sig om at tilskynde virksomhederne til at bevæge sig i retning af en mere bæredygtig grøn og digitaliseret økonomi.
Alle politiktiltag fra den europæiske lovgivers side vedrørende beskatning, selskabsret og virksomhedsledelse bør understøtte denne rolle. 1.8.
EØSU konstaterer, at de nationale selskabslovgivninger under påvirkning af EU's direktiver og forordninger er en integreret del af de enkelte medlemsstaters retssystem og tildeler rettigheder og ansvar til passende niveauer i den retlige struktur.
Reglerne bør være landespecifikke, når det gælder bestyrelsernes sammensætning, således at ejerne får mulighed for at træffe beslutninger.